text: [{"text_idx": "#000001", "text": "Til ti\u0301\u00f0ir try\u0301stu dugnaligu spanio\u0301larnir f\u00f8royingarnir i\u0301 botn - til ti\u0301\u00f0ir bjo\u0301\u00f0a\u00f0u f\u00f8royingarnir av.."}, {"text_idx": "#000002", "text": "Kl\u00e6mint Andrasson Olsen minkar um munin vi\u00f0 si\u0301num fyrsta landsli\u00f0sma\u0301li (Mynd: jn.fo)"}, {"text_idx": "#000003", "text": "Ta\u00f0 var lagt upp til eitt sto\u0301rt fo\u0301tbo\u0301ltskv\u00f8ld a\u0301 To\u0301rsv\u00f8lli, ta\u0301 Spania var a\u0301 vitjan. Sto\u0301ra fo\u0301tbo\u0301ltstjo\u0301\u00f0in hevur millum anna\u00f0 try\u0301 sto\u0301r steyp a\u0301 ra\u00f0 (2008-2012) at breggja s\u00e6r av, og ho\u0301ast li\u00f0i\u00f0 av iberisku ha\u0301lvoynni ikki hevur eins no\u0301gva styrki og sto\u0301r n\u00f8vn sum fyri n\u00f8krum a\u0301rum si\u0301\u00f0ani, so er talan er eitt klassali\u00f0. I\u0301 kv\u00f8ld byrja\u00f0u leikarar sum David De Gea, Dani Carvajal, Jordi Alba og Sergio Busquets a\u0301 bonkinum. Li\u00f0forma\u00f0urin og ma\u0301lskju\u0301ttin Sergio Ramos var\u00f0 tikin u\u0301t i\u0301 ste\u00f0ginum, og hetta er alt helst fyri at spara til umra\u0301\u00f0andi dystin mo\u0301ti Sv\u00f8ri\u0301ki ma\u0301nadagin og fyri at geva \u00f8\u00f0rum m\u00f8guleikan. V\u00e6lleikandi Santi Cazorla var millum anna\u00f0 aftur i\u0301 landsli\u00f0sblusuni eftir langa fra\u0301veru. Ho\u0301ast li\u00f0i\u00f0 ikki var i\u0301 sterkastu manning, so vi\u0301stu teir i\u0301 rey\u00f0um til ti\u0301\u00f0ir fra\u0301li\u0301kt sp\u00e6l og yvirskot."}, {"text_idx": "#000004", "text": "(Cazorla og Gilli Ro\u0301lantsson - Mynd: Sverri Egholm) Hja\u0301 F\u00f8royum var ta\u00f0 merkisvert, at leikararnir i\u00f0 vanligt eru a\u0301vi\u0301kavist aftastu ma\u00f0ur og fremsti ma\u00f0ur ikki vo\u0301ru vi\u00f0 vegna ska\u00f0a. Kl\u00e6mint Andrasson Olsen avloysti Jo\u0301an Si\u0301mun Edmundsson a\u0301 a\u0301lopinum, og Teitur Matras Gestsson fekk m\u00f8guleikan at verja ma\u0301li\u00f0 eftir no\u0301gv a\u0301r aftanfyri Gunnar Nielsen. Eins og Teitur byrja\u00f0i A\u0301rni Frederiksberg inni fyri fyrstu fer\u00f0 i\u0301 undankappingardysti. (Teir fyrstu ellivu i\u00f0 Lars og Jo\u0301annes h\u00f8vdu valt til uppga\u0301vuna - Mynd: Jens Kr. Vang)Fyrstu ti\u0301ggju minuttirnar vi\u0301stu f\u00f8royingarnir nakrar go\u0301\u00f0ar taktir, og komu til n\u00f8kur innk\u00f8st og eitt hornaspark. Trupulleikin var bara, at Spania skora\u00f0i uppa\u0301 si\u0301tt hornaspark eftir fimm minuttir, har Ramos var h\u00e6gstur eftir at ey\u00f0sy\u0301ndi Isco leg\u00f0i inn u\u0301r h\u00f8gru. Spania fekk try\u0301st f\u00f8royingarnar langt aftur, og sp\u00e6li\u00f0 fleyt v\u00e6l. Eftir tunga spanska yvirva\u0301g i\u0301 nakrar minuttir vo\u0301r\u00f0u f\u00f8royingarnir sp\u00e6ldir fullkomiliga tunnir, og og ta\u00f0 enda\u00f0i vi\u00f0, at h\u00f8gri bakkurin Jesus Navas, sum i\u0301 verki var meira sum ein h\u00f8gri kantur, smekka\u00f0i bo\u0301ltin millum beinini a\u0301 Teiti.(Mynd: Jens Kr. Vang)Nu\u0301 kundi hugsast, at ta\u00f0 kundi enda\u00f0 vi\u00f0, at f\u00f8royingar fullu i\u0301 fa\u0301tt, og at ta\u00f0 fo\u0301r at gerast talan um skr\u00e6dli. Men ho\u0301ast nakrar spentar st\u00f8\u00f0ur i\u0301 f\u00f8royska brotsteignum, var ta\u00f0 i\u0301 ma\u0301linum mo\u0301ti Fimi, at n\u00e6sta ma\u0301li\u00f0 kom. Brandur Hendriksson leg\u00f0i horna u\u0301r vinstru, Odmar F\u00e6r\u00f8 snitta\u00f0i vi\u0301\u00f0ari og i\u0301 ma\u0301lteiginum fekk Kl\u00e6mint Andrasson Olsen beint bo\u0301ltin i\u0301 ma\u0301li\u00f0 vi\u00f0 rygginum til ma\u0301li\u00f0. Hetta var fyrsta landsli\u00f0sma\u0301li\u00f0 hja\u0301 28-a\u0301ra gamla rituvi\u0301kinginum i\u0301 hansara dysti nummar 21 fyri A-landsli\u00f0i\u00f0. Ti\u0301verri gingu bert fa\u0301ir minuttir, til skot fra\u0301 Isco rakti stongina og fo\u0301r si\u0301\u00f0ani umvegis ryggin a\u0301 Teiti i\u0301 f\u00f8royska ma\u0301li\u00f0.Myndir: F\u00f8royar - SpaniaF\u00f8royar komu betri u\u0301t til 2. ha\u0301lvleik og fingu skapt nakrar st\u00f8\u00f0ur. Teir i\u0301 hvi\u0301tum fo\u0301ru h\u00e6gri at try\u0301sta, og ta\u00f0 var ikki ofta i\u0301 2. ha\u0301lvleiki, at myndin var, at allir leikararnir a\u0301 v\u00f8llinum uttan Kepa vo\u0301ru 40 metrar ella styttri fra\u0301 f\u00f8royska ma\u0301linum. Hetta sa\u0301st i\u0301 fleiri f\u00f8rum i\u0301 1. ha\u0301lvleiki, har tekniskt sera dugnaligu spanio\u0301larnir sp\u00e6ldu runt a\u0301 f\u00f8roysku ha\u0301lvuni. Eftir ste\u00f0gin kom Spania ikki til so no\u0301gvar m\u00f8guleikar; 4-1 ma\u0301li\u00f0 var to\u0301 gott, og eins og 2-1 ma\u0301li\u00f0 var\u00f0 ta\u00f0 skora\u00f0 av einum bakki. F\u00f8royar skaptu mest st\u00f8\u00f0ur uppa\u0301 dey\u00f0bo\u0301ltar, men til ti\u0301\u00f0ir var gott sp\u00e6l, har Brandur, Hallur og S\u00f8lvi gingu a\u0301 odda. A\u0301rni kom eisini v\u00e6l fra\u0301 ti\u0301 a\u0301 vinstra kanti.(A\u0301rni Frederiksberg i\u0301 n\u00e6rdysti - Mynd: Jens Kr. Vang)Sum ha\u0301lveikurin lei\u00f0, dovna\u00f0i dysturin, og 4-1 var helst ein go\u0301\u00f0 mynd. Spania hev\u00f0i bo\u0301ltin no\u0301gv meira, men spi\u0301la\u00f0i seg ikki u\u0301t. F\u00f8royar h\u00f8vdu uppibori\u00f0 at fingi\u00f0 eitt ma\u0301l og komu ri\u0301miliga v\u00e6l fra\u0301 einari o\u0301gvuliga torf\u00f8rari uppga\u0301vu, har ta\u00f0 to\u0301 halta\u00f0i i\u0301 n\u00f8krum verjust\u00f8\u00f0um fyri ste\u00f0gin. Eitt ri\u0301miliga jaligt upplivilsi undan dystinum mo\u0301ti Norra ma\u0301nakv\u00f8ldi\u00f0, har F\u00f8royar hava ein meira realistiskan m\u00f8guleika at fa\u0301a naka\u00f0 burturu\u0301r. Skansin var aftur fra\u0301li\u0301kur, og er vo\u0301nandi i\u0301 sama giri ma\u0301nadagin, ti\u0301 a\u0301sko\u00f0arnir gera mun fyri f\u00f8royingarnar. (Skansin var v\u00e6l vi\u00f0 - Mynd: Jens Kr. Vang)EM undankappingardystur - 3. umfar i\u0301 bo\u0301lki FTo\u0301rsv\u00f8llur, 8. juniF\u00f8royar - Spania 1-4 (1-3)6' Sergio Ramos 0-119' Jesus Navas 0-230' Kl\u00e6mint Andrasson Olsen 1-234' Sja\u0301lvma\u0301l 1-371' Jose Gaya 1-4 F\u00f8royska(4-4-1-1): Teitur Matras Gestsson, Gilli Ro\u0301lantsson S\u00f8rensen, Atli Gregersen, Odmar F\u00e6r\u00f8, Viljormur Davidsen - S\u00f8lvi Vatnhamar, Brandur Hendriksson Olsen, Heini Vatnsdal (74' Ro\u0301gvi Badvinsson) A\u0301rni Frederiksberg (86' Meinhard Egilsson Olsen) - Hallur Hansson - Kl\u00e6mint Andrasson Olsen (68' Patrik Johannesen)Spania (4-3-3): Kepa Arrizabalaga - Jesus Navas, Sergio Ramos (46'Diego Llorente), Mario Hermoso, Jose\u0301 Gaya - Sergi Roberto, Rodri, Santi Cazorla - Iago Aspas (56' Marco Asencio), Alvaro Morata, Isco (74' Fabian Ruiz)Hini u\u0301rslitini i\u0301 bo\u0301lkinum:Norra - Rumenia 2-2 (0-0)Sv\u00f8ri\u0301ki - Malta 3-0 (1-0)St\u00f8\u00f0an i\u0301 bo\u0301lki F: Spania 9 Sv\u00f8ri\u0301ki 7Rumenia 4Malta 3Norra 2F\u00f8royar 0"}, {"text_idx": "#000007", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000011", "text": "Brandur skora\u00f0i si\u0301tt fyrsta ma\u0301l fyri Fredrikstad"}]